CATEGORY : PERSONAL PROBLEM

URL : SOUNDARYA  

ಸೌಂದರ್ಯ ಸಮಸ್ಯೆ
ಪ್ರ : ನನ್ನ ಸ್ಕಿನ್​ ಆಯ್ಲಿ ಆಗಿರುತ್ತದೆ. ಬೇಸಿಗೆಯಲ್ಲಿ ಅದು ಇನ್ನಷ್ಟು ಆಯ್ಲಿ ಆಗುತ್ತದೆ. ಜೊತೆಗೆ ಮುಖದ ಪೋರ್ಸ್​ ದೊಡ್ಡದಾಗುತ್ತದೆ. ನನಗೆ ಹೋಮ್ ಮೇಡ್​ ಸ್ಕಿನ್​ ಟೋನರ್​ ಬಗ್ಗೆ ಮಾಹಿತಿ ಕೊಡಿ.
ಉ : ಟೊಮೇಟೊ ಹಾಗೂ ಜೇನುತುಪ್ಪದ ಮುಖಾಂತರ ಹೋಮ್ ಮೇಡ್​ ಸ್ಕಿನ್​ ಟೋನರ್​ ಸಿದ್ಧಪಡಿಸಿಕೊಳ್ಳಬಹುದು. ತಾಜಾ ಟೊಮೇಟೊ ರಸ ತೆಗೆದುಕೊಂಡು ಅದರಲ್ಲಿ ಅಷ್ಟೇ ಪ್ರಮಾಣದ ಜೇನುತುಪ್ಪ ಬೆರೆಸಿಕೊಂಡು ದಟ್ಟ ಪೇಸ್ಟ್ ಮಾಡಿಕೊಳ್ಳಿ. ಅದನ್ನು ಮುಖದ ಮೇಲೆ ಲೇಪಿಸಿಕೊಂಡು 20 ನಿಮಿಷಗಳ ಬಳಿಕ ತಣ್ಣೀರಿನಿಂದ ಚೆನ್ನಾಗಿ ತೊಳೆಯಿರಿ. ಈ ಹೋಮ್ ಮೇಡ್​ ಸ್ಕಿನ್ ಟೋನರ್​ ನಿಮ್ಮ ಆಯ್ಲಿ ಸ್ಕಿನ್​ ಗೆ ವರದಾನವಾಗಿ ಪರಿಣಮಿಸುತ್ತದೆ. ಇದು ಮೊಡವೆ, ಬೊಕ್ಕೆಗಳನ್ನು ಕಡಿಮೆ ಮಾಡಲು ಕೂಡ ನೆರವಾಗುತ್ತದೆ. ವಾರದಲ್ಲಿ 2-3 ಬಾರಿ ಈ ಪ್ರಯೋಗ ಮಾಡಿ.

ಪ್ರ : ನನ್ನ ಮುಖದ ಚರ್ಮಕ್ಕೆ ಹೋಲಿಸಿದರೆ ನನ್ನ ಕತ್ತಿನ ಬಣ್ಣ ಹೆಚ್ಚು ಡಾರ್ಕ್​ ಆಗಿರುವಂತೆ ಕಂಡುಬರುತ್ತದೆ. ಇದನ್ನು ಸರಿಪಡಿಸಲು ಯಾವುದಾದರೂ ಉಪಾಯ ಸೂಚಿಸಿ.
ಉ : ಕುತ್ತಿಗೆಯ ಕಪ್ಪು ಛಾಯೆ ಮುಖದ ಸೌಂದರ್ಯವನ್ನು ಹಾಳುಗೆಡಹುತ್ತದೆ. ಹೀಗೇಕಾಗುತ್ತದೆ ಎಂದರೆ, ನೀವು ಮುಖದ ಬಗೆಗಷ್ಟೇ ಹೆಚ್ಚು ಗಮನಕೊಟ್ಟು ಕುತ್ತಿಗೆಯನ್ನು ಮರೆತುಬಿಡುತ್ತೀರಿ. ಕುತ್ತಿಗೆಯ ಚರ್ಮಕ್ಕೆ ಹೊಳಪು ಕೊಡಲು ಓಟ್​ ಸ್ಕ್ರಬ್​ ಲೇಪಿಸಿ. 3-4 ಚಮಚ ಓಟ್ಸ್ ತೆಗೆದುಕೊಂಡು ಚೆನ್ನಾಗಿ ಪುಡಿ ಮಾಡಿಕೊಳ್ಳಿ. ಅತ್ಯುತ್ತಮ ಪರಿಣಾಮಕ್ಕಾಗಿ ಅದರಲ್ಲಿ 2 ಚಮಚ ಟೊಮೇಟೊ ತಿರುಳು ಸೇರಿಸಿ. ಈ ಪೇಸ್ಟ್ ನ್ನು ಚೆನ್ನಾಗಿ ಮಿಶ್ರಣ ಮಾಡಿಕೊಂಡು ಕುತ್ತಿಗೆಯ ಮೇಲೆ ಲೇಪಿಸಿ. 1 ವಾರದಲ್ಲಿ 2-3 ಸಲ ಈ ಪೇಸ್ಟ್ ಲೇಪಿಸಿದರೆ ವ್ಯತ್ಯಾಸ ನಿಮಗೇ ಗೋಚರಿಸುತ್ತದೆ.

ಪ್ರ : ನಾನು ಒಂದು ವರ್ಷ ಮೊದಲು ಹೇರ್​ ಬಾಂಡಿಂಗ್​ ಮಾಡಿಸಿದೆ. ಈಗ ನನ್ನ ಕೂದಲು ಪುನಃ ಡ್ರೖೈ ಆಗಲು ಶುರುವಾಗಿದೆ. ಎಷ್ಟು ಸಲ ಹೇರ್​ ರೀಬಾಂಡಿಂಗ್​ ಮಾಡಿಸಬಹುದು ತಿಳಿಸಿ.
ಉ : ಇತ್ತೀಚೆಗೆ ಜಪಾನಿ ಥರ್ಮಲ್ ಪ್ರಕ್ರಿಯೆ ಸ್ರೇಟ್​ ನಿಂಗ್​ ಕೂದಲುಗಳನ್ನು ಬಿಡಿಸುವ ಎಲ್ಲಕ್ಕೂ ಸುಲಭ ವಿಧಾನ. ಅದನ್ನು ರೀಬಾಂಡಿಂಗ್​ ಎಂದು ಕರೆಯಲಾಗುತ್ತದೆ. ಪರಿಪೂರ್ಣ ರೀಬಾಂಡಿಂಗ್​ ಪ್ರಕ್ರಿಯೆಯ ಪ್ರಭಾವ 1 ವರ್ಷದ ತನಕ ಇರುತ್ತದೆ. ಅದರ ಪ್ರಭಾವವನ್ನು ಹೊಸದಾಗಿ ಬೆಳೆದ ಕೂದಲಿನ ಮೇಲೂ ಕಾಣಬಹುದಾಗಿದೆ. ಇದು ಕೂದಲನ್ನು ಸುಧಾರಿಸುವ ಪರಿಣಾಮಕಾರಿ ವಿಧಾನವಾಗಿದೆ.

ಪ್ರ : ನನ್ನ ವಯಸ್ಸು 26. ನನ್ನದು ಗೋಧಿ ಬಣ್ಣ. ನನ್ನ ಮುಖದಲ್ಲಿ ಮೊಡವೆಗಳ ಕಪ್ಪು ಗುರುತುಗಳಿವೆ. ಅವನ್ನು ಹೋಗಲಾಡಿಸಲು ಮನೆ ಉಪಾಯ ತಿಳಿಸಿ.
ಉ : ನಿಮ್ಮ ಕಲೆಗಳು ಗಂಭೀರ, ಹಳೆಯ ಹಾಗೂ ಬಹಳ ಆಳವಾಗಿದ್ದರೆ, ಅವನ್ನು ನಿವಾರಿಸಲು ನೀವು ಯಾರಾದರೂ ತಜ್ಞರ ಸಲಹೆ ಪಡೆಯಿರಿ. ಮುಖದ ಕಲೆಗಳನ್ನು ನಿವಾರಿಸಲು 1 ಚಮಚ ಆ್ಯಪಲ್ ವಿನಿಗರ್​, 2 ಚಮಚ ಜೇನುತುಪ್ಪ ಅವಶ್ಯಕತೆಗನುಸಾರ ನೀರು ಮಿಶ್ರಣ ಮಾಡಿಕೊಂಡು ಪೇಸ್ಟ್ ತಯಾರಿಸಿಕೊಳ್ಳಿ ಹಾಗೂ ಅದನ್ನು ಉಪಯೋಗಿಸಿ. ಆ್ಯಪಲ್ ವಿನಿಗರ್​ ನಲ್ಲಿ ಆ್ಯಂಟಿ ಮೈಕ್ರೋಬಿಯಲ್ ಗುಣವಿರುತ್ತದೆ. ಈ ಮಿಶ್ರಣವನ್ನು ಹತ್ತಿಯ ತುಂಡಿನಿಂದ ಮೊಡವೆ ಹಾಗೂ ಕಲೆಗಳ ಮೇಲೆ ಲೇಪಿಸಿ 15 ನಿಮಿಷಗಳ ಬಳಿಕ ಮುಖ ತೊಳೆದುಕೊಳ್ಳಿ.